text: Varde-klub springer for Danmark til EM
  05 august 2013 kl. 11.24
  Holdet Warriors fra Varde Faldskærmsklub (VAF) er blevet udvalgt som landshold og skal repræsentere Danmark ved EM i Formationsspring. Se de flotte spring her.
  Det er første gang, at det er et hold, hvor alle udspringerne er fra samme klub, der bliver sendt ud som landshold. Holdet rejser af sted lørdag til Bosnien-Hercegovina, hvor de skal forsvare de danske farver ved Europamesterskaberne i Formationsspring.
  Varde Faldskærmsklub er landets største med mere end 500 medlemmer, og Warriors hører til blandt de mere erfarne hold.
  Holdet består af i alt fem udspringere; Martin Søeby Mikkelsen, John Berehnt Petersen og Anne Line Møller Petersen fra Varde, Henning Skov fra Sønderborg og Anders Krabbenhøft fra Esbjerg, som er holdets fotograf.
  Udspringerne har hver især lavet fra 900 ? 3.000 udspring.
  I Bosnien-Hercegovina skal Warriors dyste mod 10 andre nationer. Målet er at når semifinalen, fortæller Martin Søeby Mikkelsen til TV SYD.
  
  Warriors udspring i maj, der kvaliferede holdet til Europamesterskabet 2013
  Udspring fra DM i Aars
  Varde Faldskærmsklubs hjemmeside
  